5.000 de euro pentru o rusoaică electrică cu autonomie de 560 de kilometri. Diferența dintre mașina rușilor și electrica Dacia.
Rusia lansează Zetta, o mașină electrică cu un design ciudat. Costă 5.000 de euro și intră în producție la finalul lui 2020. Are o viteză maximă de 120km/h şi o autonomie de 560 de kilometri.
Tot mai multe ţări au început să facă maşini electrice, iar Rusia nu este o excepţie. Însă, mașina rușilor are ceva inedit, ceva ce nu vei găsi la nicio altă electrică de pe piață: prețul. Doar 5.000 de euro costă automobilul rușilor, Zetta, spre deosebire de electrica românească, Dacia Spring, al cărei preț ajunge la 20.000 de euro.Dacă Rusia e fruntașă la preț, s-a asigurat că este fruntașă și la capitolul lansare: rusoaica Zetta va intra intra în producția de serie la finalul anului 2020, iar electrica românilor va fi lansată anul viitor. Zetta cântăreşte 700 de kilograme, are o viteză maximă de 120 km/h şi o autonomie maximă de 560 de kilometri. În teorie, ți-ar ajunge o încărcare pentru un drum București – Constanța și înapoi.La capitolul design nu te bucura prea tare pentru că nu-i mare inginerie: arată ca o cutie și nu prea bucură ochiul.Rușii plănuiesc să ajungă la o producție de 15.000 de unități pe an, dintre care 10.000 vor fi pe lista de export.Autor: Robert Hățiș.